Amerikaners is stomgeslaan ná die grootste massa skietvoorval in die geskiedenis van die land toe die 64-jarige Stephen Paddock met outomatiese gewere losgebrand het op 20 000 mense wat 'n Country musiekkonsert in Las Vegas bygewoon het en 58 doodgeskiet het en meer as 500 verwond. Geen motief vir die massaslagting deur die blanke Paddock, met geen vorige veroordelings nie, kon nog vasgestel word nie.
Pres. Donald Trump het namens die Amerikaanse nasie sy meegevoel betoon en gesê dat dit blyk dat dit die werk “van 'n mal man was wie se kop uitgehaak het.” Intussen woed die debat in die VSA oor vuurwapenbeheer eens so erg.
Die grootste vorige massa-skietslagting in die VSA was op 12 Julie verlede jaar toe Omar Mateen (29) in die Pulsegay nagklub in Orlando Florida 49 mense doodgeskiet het en 50 gewond het.